stanford-oval/wikipedia huggingface dataset:
לארה גוט-בהראמי
ביוגרפיה

גוט נולדה בסורנגו, השוכנת בקנטון טיצ'ינו שבדרום שווייץ, על גבול איטליה. היא החלה להתחרות בסקי אלפיני עוד בילדותה, תחת הדרכתו של אביה, גולש סקי אלפיני תחרותי בעצמו. בדצמבר 2007 השתתפה לראשונה בתחרות גביע העולם של הפדרציה הבינלאומית לסקי במקצה הסלאלום הענק. ב-2008 זכתה 7 פעמים בתחרויות גביע אירופה, בדצמבר אותה שנה הייתה לזוכה הצעירה ביותר בתולדות תחרות סופר G בגביע העולם. מאז זכתה עוד 23 פעמים בתחרויות גביע העולם בסלאלום ענק, גלישה במורד ובסופר g. באליפויות העולם בסקי אלפיני זכתה בשלוש מדליות כסף ובשתי מדליות ארד.
באליפות העולם בסקי אלפיני ב-2009 זכתה במדליית כסף בתחרות הגלישה במורד לאחר לינדזי וון, ובמדליית כסף בתחרות הסופר משולב לאחר קתרין זטל האוסטרית. בתחרות הסופר-G סיימה במקום השביעי ונפסלה בתחרות הסלאלום הענק.
גוט החמיצה את אולימפיאדת ונקובר (2010) בשל פציעה בירך. גוט עברה להתאמן תחת אביה ובקבוצה נפרדת מהנבחרת הלאומית של שווייץ, הממומנת באופן עצמאי, בסוף 2010 הושעתה על ידי התאחדות הסקי השווייצרית מתחרויות גביע העולם לאחר התפרצות פומבית על מאמן נבחרת הנשים (מאמנה לשעבר) ואי ציות לתקנון הלבוש של הנבחרת השווייצרית.
באליפות העולם בסקי אלפיני ב-2013 זכתה במדליית כסף בתחרות הסופר-G לאחר טינה מזה הסלובנית, היא סיימה שביעית בתחרות הסלאלום הענק ובמקום ה-16 בתחרות הדאונהיל.
באולימפיאדת סוצ'י (2014) זכתה במדליית ארד בתחרות הדאונהיל. בתחרות הסופר משולב סיימה שנייה במקצה הדאונהיל, אך נפסלה בתחרות הסלאלום ובתחרות הסופר-G סיימה במקום הרביעי.
באליפות העולם בסקי אלפיני ב-2015 שהתקיימה בקולורדו זכתה גוט במדליית ארד בתחרות הדאונהיל, סיימה שביעית בסופר-G וחמישית בקומביין. בתחרויות גביע העולם בעונת 2016 זכתה בתואר הכללי באליפות העולם שהתקיימה ב-2017 בסנט מוריץ זכתה במדליית ארד בתחרות הסופר G. בהמשך התחרות נפצעה וקרעה את רצועת ה-ACL, פציעה שסיימה את עונת התחרויות עבורה.
בעונת 2018 חזרה להתחרות וזכתה בניצחון נוסף במסגרת גביע העולם בתחרות הסופר-G ובמקום השני בסיכום הסבב. באולימפיאדת פיונגצ'אנג סיימה במקום הרביעי בתחרות הסופר G, מאית שנייה אחת לאחר זוכת מדליית הארד טינה וייארתר. במהלך תחרויות הסלאלום ענק וגלישה במורד היא התרסקה ולא סיימה.
באליפות העולם שנערכה בקורטינה ד'אמפצו בפברואר 2021 היא זכתה בשלוש מדליות, שתיים מזהב ואחת מארד. מדליית זהב בסופר-G לפני בת ארצה קורין סוטר ומיקיילה שיפרין מארצות הברית. מדליית זהב נוספת בסלאלום ענק 2 מאיות לפני מיקיילה שיפרין ו-9 מאיות לפני קתרינה לינסברגר. מדליית ארד בגלישה במורד אחרי קורין סוטר וקירה ויידל מגרמניה.
באולימפיאדת בייג'ינג (2022) זכתה במדליית זהב בתחרות הסופר G ובמדליית ארד בתחרות הסלאלום ענק.
בעונת 2024 זכתה בפעם השנייה בגביע העולמי הכללי בסקי אלפיני וכן בפעם החמישית בסיכום תחרויות הסופר G, בפעם הראשונה בסיכום תחרויות הסלאלום ענק ובמקום השני בגלישה במורד.
חייה האישיים

ב-2012 כיכבה בסרט הדרמה השווייצרי Tutti giù, על גולשות סקי אלפיני המפלסות דרכן לצמרת. ביולי 2018 נישאה לכדורגלן השווייצרי ואלון בהראמי.
דירוג עונה בגביע העולם

| עונה | גיל | כללי | סלאלום | סלאלום ענק | סופר G | גלישה במורד | משולב |
| --- | --- | --- | --- | --- | --- | --- | --- |
| 2008 | 16 | 54 | — | — | 26 | 30 | — |
| 2009 | 17 | 11 | 45 | 9 | 11 | 12 | 16 |
| 2010 | 18 | נפצעה בספטמבר ולכן לא השתתפה במהלך העונה | נפצעה בספטמבר ולכן לא השתתפה במהלך העונה | נפצעה בספטמבר ולכן לא השתתפה במהלך העונה | נפצעה בספטמבר ולכן לא השתתפה במהלך העונה | נפצעה בספטמבר ולכן לא השתתפה במהלך העונה | נפצעה בספטמבר ולכן לא השתתפה במהלך העונה |
| 2011 | 19 | 10 | — | 28 | 4 | 7 | 30 |
| 2012 | 20 | 14 | — | 17 | 8 | 18 | 30 |
| 2013 | 21 | 9 | — | 6 | 10 | 5 | 4 |
| 2014 | 22 | 3 | — | 4 | 1 | 6 | 15 |
| 2015 | 23 | 9 | — | 24 | 5 | 6 | — |
| 2016 | 24 | 1 | 43 | 3 | 1 | 4 | 2 |
| 2017 | 25 | 4 | 57 | 5 | 3 | 3 | — |
| 2018 | 26 | 12 | — | 23 | 2 | 10 | 24 |
| 2019 | 27 | 21 | — | 11 | 12 | 23 | — |
| 2020 | 28 | 7 | — | 14 | 4 | 4 | — |
| 2021 | 29 | 2 | — | 7 | 1 | 3 | — |
| 2022 | 30 | 11 | — | 13 | 6 | 15 | — |
| 2023 | 31 | 2 | — | 2 | 1 | 6 | — |
| 2024 | 32 | 1 | - | 1 | 1 | 2 | - |
הערות שוליים

↑  Lara Gut suspended two races אתר ESPN, ‏1 בדצמבר 2010
הכי רעשנים בבית הרדוף

| --- | --- |

כרזת הסרט הרשמית
 מבוסס על:  "הרעשנים" מאת כריס סאבינו
 בימוי:  ג'ונתן ג'אדג'
 הופק בידי:  מייקל רובינר ג'ונתן ג'אדג' דון דאן מלאני קירק
 תסריט:  טוני גאמה-לובו רקבה מאי
 עריכה:  ג'פרי רייט
 שחקנים ראשיים:  ראו כאן
 מדבבים בעברית:  ראו כאן
 מוזיקה:  ניק אורטה
 צילום:  ברנדון מסטריפוליטו
 מדינה:  ארצות הברית ארצות הברית
 חברת הפקה:  Nickelodeon Movies
 חברה מפיצה:  ניקלודיאון פרמאונט+
 הקרנת בכורה:  ארצות הברית 28 בספטמבר 2023 ישראל 10 באוקטובר 2024
 משך הקרנה:  72 דקות
 שפת הסרט:  אנגלית, עברית
 סוגה:  סרט ליל כל הקדושים, סרט לכל המשפחה, סרט קומדיה, סרט הרפתקאות
 סרט קודם:  הכי הרעשנים: חג המולד
 סרטים בסדרה:  2
 דף הסרט ב־IMDb
הכי רעשנים בבית הרדוף (באנגלית: A Really Haunted Loud House) הוא סרט ליל כל הקדושים טלוויזיוני אמריקאי בלייב אקשן, שבוים על ידי ג'ונתן ג'אדג' על פי תסריט מאת טוני גאמה-לובו ורבקה מאי. הסרט מבוסס על הסדרה "הכי רעשנים" שמשמת כעיבוד לייב אקשן לסדרת ההנפשה של ניקלודיאון, "הרעשנים".
הסרט שודר לראשונה בארצות הברית בערוץ ניקלודיאון ובשירות הזרמת המדיה פרמאונט+ ב-28 בספטמבר 2023. בישראל הסרט שודר לראשונה ב-10 באוקטובר 2024 בדיבוב העברי בערוץ ניקלודיאון.
תקציר העלילה

לינקולן וקלייד צריכים לבחור אם לשבור את שיא איסוף הממתקים שלהם, להשתתף במופע האימה השנתי של משפחת רעש, או להגיע למסיבת ליל כל הקדושים אצל זנדר, הילד המגניב החדש מהחטיבה, מה הם יבחרו?
שחקנים ומדבבים

בימוי הדיבוב והפקתו נעשו על ידי שחר קדוש וענת ניב.
| שם הדמות | שחקן/ית במקור | מדבב/ת בעברית |
| --- | --- | --- |
| לינקולן רעש | וולפגנג שייפר | אדם זילברמן |
| קלייד מקברייד | ג'אזיר ברונו | עמית מטלון |
| לורי רעש | לקסי דיבנדטו | אלונה אלכסנדר |
| לני רעש | אווה קרלטון | יובל קלו |
| לונה רעש | סופיה וודוורד | שיר כהן |
| לואן רעש | קתרין אשמור בראדלי | עינת אזולאי |
| לין רעש | אנאקה פורנרט | שחר קדוש |
| לוסי רעש | אובין בראדלי | מעיין עדן |
| סטלה זאו | טריניטי בליס | מעיין עדן |
| לאנה רעש | מיה אלן | קמה שלו |
| לולה רעש | אלה אלן | קמה שלו |
| ליסה רעש | לקסי ג'ניצ'ק | דניאלה אשכנזי גפן |
| ג'נה | סאמר שפר | דניאלה אשכנזי גפן |
| לילי רעש | אוגוסט מיכאל פטרסון | אלונה מור |
| ריטה רעש | ג'ולי ג'נקינס | טליה ברקאי |
| לין רעש האב | בריאן סטפאנק | גילן שחף |
| טוד | בריאן סטפאנק | ערן מור |
| ד"ר מילר | ג'ף פריד | ערן מור |
| ליאם האניקאט | גאווין מדוקס ברגמן | איתמר אולייר |
| זאק גרדל | מתאו קסטל | איתמר אולייר |
| ראסטי ספוקס | נולן מדוקס | גיא גולדברג |
| פליפ פיליפיני | קווין צ'מברלין | יובל בינדר |
| בוב הדוור | ווס מרטינז | יובל בינדר |
| זנדר קודינגטון | מרטין פחארדו | שגיא קודינגטון |
| ג'וני | שילו מולינה | הדס אנדרון |
| פול | אנתוני הורד | דור סרוגו |
| ברברה | סרידוי מינה | לא ידוע |
הפקה

הסרט הוכרז לראשונה ב-4 באפריל 2023, ביחד עם עליית העונה השנייה של "הכי רעשנים" ועליית הסרט של "הקאסה-גרנדה", ומאוחר יותר הוכרז מי ישחק בסרט. ההפקה של הסרט התחילה ב-11 באפריל 2023 באלבקרקי, ניו מקסיקו.
במקור הסרט היה אמור לצאת רק ב-6 באוקטובר 2023 בערוץ ניקלודיאון ובשירות הזרמת המדיה פרמאונט+, אך הקדימו את זה ל-28 בספטמבר 2023. הסרט מתרחש בין עונה 1 לעונה 2 של "הכי רעשנים".
רייטינג

בסרט צפו 52,800 אנשים בגילאי 18–49, ובסך הכול הוא נצפה על ידי 131,000 צופים בשידור המקורי.
פסקול

| A Really Haunted Loud House (Official Music from the Original Motion Picture Score)> מס' | A Really Haunted Loud House (Official Music from the Original Motion Picture Score)> שם | A Really Haunted Loud House (Official Music from the Original Motion Picture Score)> משך | A Really Haunted Loud House (Official Music from the Original Motion Picture Score)>  | A Really Haunted Loud House (Official Music from the Original Motion Picture Score)>  | A Really Haunted Loud House (Official Music from the Original Motion Picture Score)>  | A Really Haunted Loud House (Official Music from the Original Motion Picture Score)>  | A Really Haunted Loud House (Official Music from the Original Motion Picture Score)>  | A Really Haunted Loud House (Official Music from the Original Motion Picture Score)>  | A Really Haunted Loud House (Official Music from the Original Motion Picture Score)>  |
| --- | --- | --- | --- | --- | --- | --- | --- | --- | --- |
| 1. | Spooky Night (Sophia Woodward, Lexi DiBenedetto, Eva Carlton, Catherine Ashmore Bradley, Annaka Fourneret, Aubin Bradley, Mia Allan, Ella Allan, Lexi Janicek, and Jolie Jenkins)   | 2:44 |  |  |  |  |  |  |  |
| 2. | I Want Candy (Sophia Woodward, Wolfgang Schaffer, Jahzir Bruno, Lexi DiBenedetto, Eva Carlton, Catherine Ashmore Bradley, Annaka Fourneret, Aubin Bradley, Mia Allan, Ella Allan, Lexi Janicek)   | 1:51 |  |  |  |  |  |  |  |
| משך כולל: | משך כולל: | 53:26 |  |  |  |  |  |  |  |
ראו גם

הכי רעשנים
סבסטיאן בואמי

סבסטיאן אוליבר בואמי (בצרפתית: Sébastien Olivier Buemi, נולד ב-31 באוקטובר 1988) הוא נהג מרוצים שווייצרי שזכה ארבע פעמים באליפות העולם במרוצי סיבולת. ובאליפות הפורמולה אי. התחרה בעבר באליפות הפורמולה 1.
קריירה מוקדמת

בואמי נולד באגל, שווייץ. בילדותו התחרה בקארטינג. בשנים 2004 ו-2005 התחרה באליפות פורמולה ב.מ.וו הגרמנית וסיים במקום השלישי והשני, בהתאמה. בשנת 2005 התחרה במרוץ בודד באליפות הפורמולה 3, בעקבותיו הצטרף בעונת 2006 לאליפות פורמולה 3 האירופאית. את עונתו השנייה בסבב סיים במקום השני, אחרי רומן גרוז'אן. בעונת 2006/2007 השתתף באליפות הגרנד פרי A1, כחלק מהקבוצה השווייצרית שסיימה במקום השמיני.
במאי 2007 נבחר למלא את מקומו של מיכאל אמרמולר בגנרד פרי מונקו במסגרת אליפות ה-GP2. אל מרוץ הבכורה שלו בסבב זינק מהמקום הרביעי ובסיומו דורג במקום השביעי. בעקבות ההישג הצטרף בינואר 2008 לקבוצת ארדן אינטרנשיונל שהתחרתה באליפות ה-GP2 באסיה. ניצחון אחד וארבעה מרוצים אותם סיים במקום השני הביאו אותו בסיום העונה למקום השני אחרי רומן גרוז'אן. באפריל הצטרף לעונה מלאה של אליפות ה-GP2, אותה סיים במקום השישי.
פורמולה 1

בינואר 2008 הודיעה קבוצת רד בול כי בואמי יהיה נהג המבחן והנהג המחליף של הקבוצה במהלך העונה. שנה לאחר מכן הוחתם כנהג בקבוצת טורו רוסו, קבוצת הבת של רד בול. במרוץ פתיחת העונה שהתקיים באוסטרליה סיים במקום השני וצבר נקודת אליפות ראשונה. לאחר מכן קודם למקום השביעי בעקבות פסילתו של לואיס המילטון במרוץ. בגרנד פרי הסיני צבר נקודה נוספת, כשסיים במקום השמיני במרוץ שנערך בתנאי גשם. בשני המרוצים האחרונים של העונה צבר 3 נקודות נוספות וסיים את העונה במקום ה-16. גם את עונתו השנייה סיים במקום ה-16, כשהוא צובר 8 נקודות. בואמי המשיך לנהוג בקבוצה גם בעונת 2011, אך לא הצליח להשיג תוצאות טובות וסיים את העונה במקום ה-15. בעקבות חוסר ההצלחה המתמשך של בואמי ובן זוגו לקבוצה, חיימה אלגרסוארי, הודיעה הקבוצה על החלפת צמד הנהגים לקראת העונה הבאה. בשתי העונות הבאות חזר לשמש כנהג המבחן של רד בול.
מרוצי סיבולת

ביוני 2012 התחרה במרוץ 24 השעות של לה מאן כנהגה של קבוצת טויוטה, כשהוא נוהג בטויוטה TS030 ההיברידית לצידו של אנתוני דייווידסון. בשלבים מתקדמים של התחרות הגיעה מכוניתם של הצמד למקום השלישי, אך התנגשות של דייווידסון באחד מרכבי הפרארי הוציאה את מכוניתם מהמרוץ. בשנת 2013 התחרה בעונה מלאה באליפות העולם במרוצי סיבולת וסיים במקום השלישי באליפות הנהגים. בעונת 2014, נהג בדגם החדש של שטויוטה - טויוטה TS040 ההיברידית. במהלך העונה ניצח בארבעה מרוצים ובשלושה נוספים הגיע לפודיום וסיים את העונה כאלוף, בצוותא עם דייווידסון.
פורמולה אי

בשנת 2014 התקיימה העונה הראשונה של אליפות הפורמולה אי. בואמי הצטרף לאליפות כחלק מקבוצת אי-דאמס (E-dams). במהלך העונה ניצח שלושה מרוצים, אך הפסיד את האליפות בפער של נקודה אחת לנלסון פיקה ג'וניור. את עונת 2015/2016 פתח בצורה טובה כשזינק מהפול פוזישן, קבע את ההקפה המהירה וניצח את מרוץ הבכורה שהתקיים בבייג'ינג. במהלך העונה השיג שני ניצחונות נוספים והגיע 3 פעמים נוספות לפודיום. במרוץ סיום העונה קיבל נקודה לאחר שקבע את ההקפה המהירה במרוץ וזכה באליפות אף על פי שפרש ולא סיים את המרוץ.
בואמי הוביל את טבלת האליפות לאורך מרבית עונת 2016/17. הוא ניצח שישה מרוצים מתוך שמונת המרוצים הראשונים בעונה ופתח פער של 32 נקודות מלוקאס דה גראסי במקום השני. התנגשות עם לוח הזמנים של אליפות העולם במרוצי סיבולת בה לקח חלק הכריחה אותו להיעדר מצמד המרוצים שהתקיימו בניו יורק. דה גראסי ניצל את ההיעדרות וצמצם את הפער ל-10 נקודות בלבד לקראת צמד מרוצי סיום העונה שהתקיימו במונטריאול. לקראת המרוץ הראשון במונטריאול דורג בואמי במקום השני, אך נענש בהורדה של 10 מקומות, זינק מהמקום ה-12 למרוץ וסיים במקום הרביעי. לאחר המרוץ נמצא כי המכונית השנייה בה עשה שימוש במהלך המרוץ שקלה 4 קילו פחות מהמינימום הנדרש. בעקבות כך נפסלה תוצאתו. דה גראסי, שניצח את המרוץ, עבר להוביל את האליפות בפער של 18 נקודות. במרוץ האחרון סיים במקום ה-11, לא צבר נקודות ואיבד את תואר האליפות.
תוצאות מרוצים > פורמולה 1

| שנה | קבוצה | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | מיקום | נקודות |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2009 | טורו רוסו | אוסטרליה 7 | מלזיה 16 | הרפובליקה העממית של סין 8 | בחריין 17 | ספרד פרש | מונקו פרש | טורקיה 15 | בריטניה 18 | גרמניה 16 | הונגריה 16 | ולנסיה פרש | בלגיה 12 | איטליה 13 | סינגפור פרש | יפן פרש | ברזיל 7 | איחוד האמירויות הערביות 8 |  |  | 16 | 6 |
| 2010 | טורו רוסו | בחריין 16 | אוסטרליה פרש | מלזיה 11 | הרפובליקה העממית של סין פרש | ספרד פרש | מונקו 10 | טורקיה 16 | קנדה 8 | ולנסיה 9 | בריטניה 12 | גרמניה פרש | הונגריה 12 | בלגיה 12 | איטליה 11 | סינגפור 14 | יפן 10 | קוריאה הדרומית פרש | ברזיל 13 | איחוד האמירויות הערביות 15 | 16 | 8 |
| 2011 | טורו רוסו | אוסטרליה 8 | מלזיה 13 | הרפובליקה העממית של סין 14 | טורקיה 9 | ספרד 14 | מונקו 10 | קנדה 10 | ולנסיה 13 | בריטניה פרש | גרמניה 15 | הונגריה 8 | בלגיה פרש | איטליה 10 | סינגפור 12 | יפן פרש | קוריאה הדרומית 9 | הודו פרש | איחוד האמירויות הערביות פרש | ברזיל 12 | 15 | 15 |
תוצאות מרוצים > פורמולה אי

| שנה | קבוצה | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | מיקום | נקודות |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014/15 | רנו אי-דאמס | הרפובליקה העממית של סין פרש | מקסיקו 3 | אורוגוואי 1 | ארגנטינה פרש | ארצות הברית 13 | ארצות הברית 4 | מונקו 1 | גרמניה 2 | רוסיה 9 | בריטניה 1 | בריטניה 5 |  |  | 2 | 143 |
| 2015/16 | רנו אי-דאמס | הרפובליקה העממית של סין 1 | מלזיה 12 | אורוגוואי 1 | ארגנטינה 2 | מקסיקו 2 | ארצות הברית 16 | צרפת 3 | גרמניה 1 | בריטניה 5 | בריטניה פרש |  |  |  | 1 | 155 |
| 2016/17 | רנו אי-דאמס | הונג קונג 1 | מרוקו 1 | ארגנטינה 1 | מקסיקו 14 | מונקו 1 | צרפת 1 | גרמניה נפסל | גרמניה 1 | ארצות הברית  | ארצות הברית  | קנדה נפסל | קנדה 11 |  | 2 | 157 |
| 2017/18 | רנו אי-דאמס | הונג קונג 11 | הונג קונג 10 | מרוקו 2 | צ'ילה 3 | מקסיקו 3 | אורוגוואי פרש | איטליה 6 | צרפת 5 | גרמניה 4 | שווייץ 5 | ארצות הברית 3 | ארצות הברית 4 |  | 4 | 125 |
| 2018/19 | ניסאן אי-דאמס | ערב הסעודית 6 | מרוקו 8 | צ'ילה פרש | מקסיקו 21 | הונג קונג פרש | הרפובליקה העממית של סין 8 | איטליה 5 | צרפת 15 | מונקו 5 | גרמניה 2 | שווייץ 3 | ארצות הברית 1 | ארצות הברית 3 | 2 | 119 |
| 2019/20 | ניסאן אי-דאמס | ערב הסעודית פרש | ערב הסעודית 12 | צ'ילה 13 | מקסיקו 3 | מרוקו 4 | איטליה | צרפת | קוריאה הדרומית | אינדונזיה | גרמניה | ארצות הברית | בריטניה | בריטניה | 11 | 27 |
↑  העונה טרם הסתיימה
הערות שוליים

↑  Buemi confirmed as Red Bull reserve, Autosport, 16 January 2008
↑  Toro Rosso confirm Buemi for 2009, Autosport, 9 January 2009
↑  Sebastien Buemi confirmed as Red Bull Racing's reserve and test driver, Autosport, 5 January 2012
↑  Toyota recruits Anthony Davidson, Sebastien Buemi for second TS030 HYBRID, Autosport, 10 February 2012
↑  Bahrain WEC: Davidson and Buemi champions as sister Toyota wins Autosport, 15 Nvember 2014
↑  בפורמולה אי הנהג שקובע את זמן ההקפה המהיר ביותר מקבל נקודה נוספת על הדרוג בסיום המרוץ
↑  Gasly favourite to replace Buemi for New York ePrix, Motorsport.com, 22 June 2017
↑  Montreal ePrix: Di Grassi beats penalised Buemi in qualifying, Motorsport.com, 29 July 2017
↑  Buemi’s title bid in tatters after Montreal ePrix disqualification, Motorsport.com, 29 July 2017
↑  Montreal ePrix: Di Grassi crowned as Vergne takes first win, Motorsport.com, 30 July 2017
| --- | --- |
בקרת זהויות :  GND: 132567938  ISNI: 0000 0000 1955 4047  VIAF: 57777712   WorldCat (עם VIAF): 57777712
פרסי נבחרי השנה של פרוגי

| --- | --- |

 מדינה:  ישראל
 הגוף המעניק:  פרוגי (מבית ynet)
 תקופת הפרס:  2015–הווה (כ־10 שנים)
פרס נבחרי השנה של פרוגי הוא פרס המוענק על ידי אתר הנוער הישראלי פרוגי, מאז שנת 2015, ונערך בסיומה של כל שנה לועזית. הפרסים ניתנים על עשייה בתחום תעשיית הבידור וגולשי האתר הם אלו הבוחרים בזוכים בפרסים מבין המועמדים שהאתר מגיש לתחרות. הפרסים ניתנים בטקס שמוקלט באינטרנט.
הפרס הוא פסלון עם הסמל של פרוגי, צפרדע.
טקסים > 2015

שנת 2015 היא השנה בה הוענק הפרס לראשונה.
סדרת השנה: זגורי אימפריה
סדרת הנוער של השנה: גאליס
תוכנית בידור: הכל הולך
תוכנית ריאליטי: המירוץ למיליון
שחקן ראשי: תובל שפיר (גאליס)
שחקנית ראשית: אליאנה תדהר (גאליס)
שחקן משנה: דניאל מורשת (גאליס)
שחקנית משנה: שיר מורנו (החממה)
שופט ריאליטי: מוקי
שיר עברי: "אור" - אליעד
שיר לועזי: "What Do You Mean?" - ג'סטין ביבר
זמר ישראלי: אליעד
זמרת ישראלית: רוני דלומי
זמר חו"ל: ג'סטין ביבר
זמרת חו"ל: טיילור סוויפט
הרכב בארץ ובחו"ל: בויבנד
פריצת השנה: נדב גדג'
זוג השנה: לי בירן ודר זוזובסקי
כוכבת הרשת: נועה קירל
סמארטפון: אייפון S6
האינסטגרם של השנה: רוני דלומי
דוגמן השנה: עומר דרור
טקסים > 2016

ההצבעה לטקס נפתחה ב-12 בדצמבר 2016. הטקס עלה לאוויר ב-1 בינואר 2017.
סדרת הנוער של השנה: החממה
סדרת הדרמה של השנה: תאג"ד
תוכנית/סדרת הבידור של השנה: צומת מילר
שחקן ראשי בסדרת נוער: דניאל ליטמן (החממה)
שחקנית ראשית בסדרת נוער: אליאנה תדהר (גאליס)
שחקן משנה בסדרת נוער: עונג אפרון (נעלמים)
שחקנית משנה בסדרת נוער: שיר מורנו (החממה)
פריצת השנה: דניאל גל (גאליס, פצועים בראש, תאג"ד)
זוג השנה: יהודה לוי ושלומית מלכה
אייקון האופנה: קיילי ג'נר
שיר לועזי: "Cheap Thrills" – סיה
שיר עברי: "הכול כלול" - בן לולו (אור אדרי)
זמר השנה בחו"ל: ג'סטין ביבר
זמר השנה בארץ: אליעד
זמרת השנה בחו"ל: אריאנה גרנדה
זמרת השנה בארץ: נועה קירל
כוכבת הרשת של השנה: אשלי וקסמן בקשי
הרכב השנה: סטטיק ובן-אל
תופעת הרשת של השנה: אתגר בובות הראווה
האינסטגרם של השנה: בר מיניאלי
טקסים > 2017

ההצבעה לטקס נפתחה ב-8 בנובמבר 2017. הטקס עלה לאוויר ב-31 בדצמבר 2017.
סדרת הנוער של השנה: שכונה
הסדרה הקומית של השנה: שנות השמונים
סדרת הדרמה של השנה: להיות איתה
שחקן ראשי בסדרת נוער: דניאל ליטמן (צפוף)
שחקנית ראשית בסדרת נוער: אליאנה תדהר (Oboy)
שחקן אהוב בסדרת נוער: עידן שקרוקה (שכונה 2)
שחקנית אהובה בסדרת נוער: דנה לב (כדברא)
פריצת השנה במשחק: אביה מלכה
אייקון האופנה: קים אור אזולאי
זוג השנה: לי בירן ואליאנה תדהר
שיר לועזי: "Despacito" – לואיס פונסי ודדי יאנקי
שיר עברי: "תמיד חלמתי" – אליעד
זמר השנה בחו"ל: ג'סטין ביבר
זמר השנה: עומר אדם
זמרת השנה בחו"ל: אריאנה גרנדה
זמרת השנה: עדן בן זקן
כוכבת הרשת של השנה: אנה זק
הרכב השנה: סטטיק ובן-אל
מנחי השנה: אסי עזר ורותם סלע (הכוכב הבא, רק רוצים לרקוד)
האינסטגרם של השנה: גפן ברקאי
טקסים > 2018

ההצבעה לטקס נפתחה ב-15 בנובמבר 2018. הטקס עלה לאוויר ב-31 בדצמבר 2018.
דרמת השנה: יש לה את זה
הסדרה הקומית של השנה: שנות השמונים
סדרת הנוער של השנה: אילת
שחקן ראשי בסדרת נוער: עומר חזן (אילת)
שחקנית ראשית בסדרת נוער: ניב סולטן (אילת)
שחקן אהוב בסדרת נוער: עפר שכטר (כפולה)
שחקנית אהובה בסדרת נוער: קים אור אזולאי (אילת, אינסטה בייב)
פריצת השנה במשחק: מיקה צור (אילת)
שיר השנה: "תני לי רגע" – מרגי
זמר השנה: עומר אדם
זמרת השנה: נועה קירל
הרכב השנה במוזיקה: סטטיק ובן-אל
פריצת השנה במוזיקה: מרגי
פאשניסטת הרשת של השנה: קים אור אזולאי
כוכבת הרשת של השנה: שירלי לוי
הרכב השנה ברשת: חיים בחרטא
זוג השנה: מרגי ונועה קירל
זמר השנה בחו"ל: שון מנדס
זמרת השנה בחו"ל: אריאנה גרנדה
שיר השנה בחו"ל: "Girls Like You" – מארון 5 וקארדי בי
אייקון הביצה: אורי גרוס
טקסים > 2022

ההצבעה לפרס נפתחה ב-10 בנובמבר 2022. הטקס בהנחיית משה אבוטבול ולילך מרקוביץ' עלה ב-27 בדצמבר באותה שנה.
טקסים > 2023

הטקס בוטל בשל מלחמת חרבות ברזל ובנוסף גם ההצבעות לא התקיימו, אלה הם נבחרי השנה על פי דעות עורכי האתר.
| הזוכים לשנת 2023 (ע"פ עורכי האתר)> סדרת הנוער של השנה | הזוכים לשנת 2023 (ע"פ עורכי האתר)> הסדרה הקומית של השנה | הזוכים לשנת 2023 (ע"פ עורכי האתר)> סדרת הדרמה של השנה | הזוכים לשנת 2023 (ע"פ עורכי האתר)> תוכנית הריאליטי של השנה |
| --- | --- | --- | --- |
| שומקום | קופה ראשית 4 | גוף שלישי | רוקדים עם כוכבים (קשת 12) |
| שחקן השנה | שחקנית השנה | פריצת השנה במשחק | פריצת השנה ברשת |
| עילי צ'פמן (אינפיניטי, שומקום ולעוף על אנה) | נועה אסטנג'לוב (מיוחדת, דרימארס, האחיין שלי בנץ 2 והמפקדת 2) | פיליפ שאולוב | אורן להב |
| זמר השנה | זמרת השנה | הרכב השנה במוזיקה | פריצת השנה במוזיקה |
| סטטיק | נועה קירל | נס וסטילה  | ליאם גולן |
| שיר השנה | יוצר התוכן של השנה | יוצרת התוכן של השנה |  |
| "Unicorn" - נועה קירל | קווין רובין | ליאל אלי |  |
| ספורטאי השנה | ספורטאית השנה | טיקטוקר השנה | טיקטוקרית השנה |
| יוגב מלכה | אבישג סמברג | יואב ונויה גבאי | יואב ונויה גבאי |
שיאני זכיות

שיאנית הזכיות בפרס היא נועה קירל, שמחזיקה, נכון ל-2023, ב-10 פרסים.
| שם | זכיות |
| --- | --- |
נועה קירל: 10
קים אור אזולאי: 9
אליאנה תדהר: 8
אריאנה גרנדה: 8
ג'סטין ביבר: 7
סטטיק ובן-אל תבורי: 6
לי בירן: 5
קווין רובין: 5
אליעד: 4
מרגי: 4
עומר חזן: 3
שון מנדס: 3
בר ברימר: 3
ליאל אלי: 3
קים בן שמעון: 3
שיר מורנו: 2
עומר אדם: 2
שירלי לוי: 2
עידן חביב: 2
ריף נאמן: 2
עדי אלון: 2
דניאל ליטמן: 2
בר מיניאלי: 2
רוני דלומי: 2
עדן חסון: 2
הארי סטיילס: 3
הערות שוליים

↑  בידור - נבחרי פרוגי 2015: איזה אירוע הכי נזכור ומה הכי מאוס?, באתר פרוגי, ‏30 בדצמבר 2015
↑  בידור - הצביעו עכשיו: נבחרי השנה של גולשי פרוגי יוצא לדרך!, באתר פרוגי, ‏12 בדצמבר 2016
↑  בידור - טקס נבחרי השנה של גולשי פרוגי לשנת 2016: התוצאות, באתר פרוגי, ‏1 בינואר 2017
↑  בידור - התחלנו: הצביעו לנבחרי השנה שלכם לשנת 2017, באתר פרוגי, ‏8 בנובמבר 2017
↑  בידור - טקס נבחרי פרוגי לשנת 2017, באתר פרוגי, ‏31 בדצמבר 2017
↑  בידור - ההצבעה החלה: נבחרי השנה של גולשי פרוגי לשנת 2018!, באתר פרוגי, ‏15 בנובמבר 2018
↑  בידור - אתם בחרתם: טקס נבחרי השנה של פרוגי לשנת 2018, באתר פרוגי, ‏31 בדצמבר 2018
↑  בידור - ההצבעה החלה: נבחרי השנה של גולשי פרוגי לשנת 2019!, באתר פרוגי, ‏5 בנובמבר 2019
↑  בידור - אתם בחרתם: טקס נבחרי השנה של פרוגי לשנת 2019, באתר פרוגי, ‏31 בדצמבר 2019
↑  בידור - ההצבעה החלה: נבחרי השנה של גולשי פרוגי לשנת 2020!, באתר פרוגי, ‏2020-11-04
↑  מצעד נבחרי השנה של פרוגי 2020, באתר web.archive.org, ‏2020-11-04
↑  בידור - ההצבעה החלה: נבחרי השנה של גולשי פרוגי לשנת 2021!, באתר פרוגי, ‏2021-11-18
↑  בידור - אתם בחרתם: טקס נבחרי השנה של פרוגי לשנת 2021, באתר פרוגי, ‏30 בדצמבר 2021
↑  ההצבעה החלה: נבחרי השנה של גולשי פרוגי לשנת 2022!, באתר פרוגי, 10 בנובמבר 2022
מבצע סימפוניית החיים

מבצע סימפוניית החיים היה פשיטה שבוצעה על ידי יחידת דובדבן ב-26 באוגוסט 2000, במטרה ללכוד את המחבל מחמוד אבו הנוד. במהלך המבצע אירע ירי דו-צדדי. שלושה חיילים נהרגו, חייל נוסף נפצע באורח קשה ואבו הנוד נמלט.
רקע

מחמוד אבו הנוד נחשב לאחד מאנשי גדודי עז א-דין אל-קסאם המסוכנים ביותר. הוא אחראי למותם של עשרות ישראלים. אבו הנוד שיגר לפחות חמישה מחבלים מתאבדים לישראל, שביצעו פיגועי התאבדות, וכן שיגר עשרות חוליות לפיגועי ירי בגדה. אבו הנוד היה מעורב בפיגועים שבוצעו בירושלים בקיץ 1997, במסגרתם שלח חמישה מחבלים מתאבדים. בשנת 1998 אבו הנוד מונה למפקד הזרוע הצבאית של החמאס בגדה לאחר חיסול האחים עוודאללה בחברון. בספטמבר 1999 שיגר מחבלים לטבריה ולחיפה לביצוע פיגועים, בהם נפצעה ישראלית באורח קשה. שלושה מן המחבלים נהרגו. היה מראשי מתכנני הפיגועים במסעדת "סבארו" ובמועדון "הדולפינריום".
מהלך המבצע

בליל ה-26 באוגוסט 2000 ביצע כוח מיחידת דובדבן, בפיקוד מפקד היחידה מיקי אדלשטיין, יוצא יחידת שלדג, מעצר בכפר עסירה א-שמאלייה, סמוך לשכם, במטרה ללכוד את המחבל מחמוד אבו הנוד. לאחר שהבית כותר התגלה הכוח ואבו הנוד ומחבל נוסף זוהו וכוח דובדבן פתח לעברם באש. מן הירי נפצעו שני המחבלים, שאף השיבו באש. או אז אירעה תקלה מבצעית של ירי דו-צדדי, כאשר צלפים מיחידת דובדבן זיהו את חבריהם כמחבלים וירו בהם. מהירי נהרגו סמ"ר רועי אבן־פילשטיינר, סמ"ר ניב יעקבי וסמ"ר לירון שרביט. לוחם נוסף א׳ נפצע אנושות וחולץ תחת האש על ידי חברו לצוות ר׳ שהיה עמו על הגג. על תפקודו במבצע היה מועמד ר׳ לצל״ש.